ΓΡΑΠΤΗ ΕΡΩΤΗΣΗ E-1967/97 υποβολή: Edith Mόller (V) προς το Συμβούλιο (10 Iουνίου 1997)

Θέμα: Η συνεργασία μεταξύ της Ευρωπαϊκής Ένωσης και των Ηνωμένων Εθνών

Η Ευρωπαϊκή ώνωση και τα κράτη μέλη της δαπανούν σημαντικά ποσά κάθε χρόνο για τη συνεργασία με τα Ηνωμένα ώθνη. Οι πολίτες έχουν κάθε δικαίωμα να γνωρίζουν πως δαπανώνται τα χρήματα αυτά. Για το σκοπό αυτό ερωτώ:

1. Ποιά είναι η εκπροσώπηση της ΕΕ ή των κρατών μελών της στα διάφορα όργανα των ΗΕ, και συγκεκριμένα σε κάθε όργανο ξεχωριστά;

2. Ποιά ποσά συνεισφέρουν τα μεμονωμένα κράτη μέλη ανά έτος για το σκοπό αυτό; Θα παρακαλούσα να διευκρινιστούν τα σχετικά ποσά για κάθε όργανο ξεχωριστά.

Απάντηση (21 Νοεμβρίου 1997)

1. Η εκπροσώπηση της Ευρωπαϊκής Ένωσης στα όργανα του ΟΗΕ διασφαλίζεται υπό τις προϋποθέσεις που προβλέπονται από το άρθρο Ι.5 της Συνθήκης για την Ευρωπαϊκή Ένωση («η Προεδρία εκπροσωπεί την Ένωση στα θέματα πυ υπάγονται στην κοινή εξωτερική πολιτική» και «εκφράζει καταρχήν τη θέση της Ένωσης στους διεθνείς οργανισμούς») και από το άρθρο Ι.2.3 («τα κράτη μέλη συντονίζουν τη δράση τους στα πλαίσια των διεθνών οργανισμών». «Υποστηρίζουν, στα πλαίσια αυτά, τις κοινές θέσεις»). Η Προεδρία επικουρείται από τη Γενική Γραμματεία του Συμβουλίου, η οποία έχει γραφεία συνδέσμων στη Νέα Υόρκη και τη Γενεύη. Επιπλέον η συνθήκη ορίζει ότι «όσα κράτη μέλη είναι επίσης μέλη του Συμβουλίου Ασφαλείας των Ηνωμένων Εθνών συνεννοούνται μεταξύ τους και τηρούν πλήρως ενήμερα τα άλλα κράτη μέλη. Όσα κράτη μέλη είναι μόνιμα μέλη του Συμβουλίου Ασφαλείας φροντίζουν, κατά την εκτέλεση των καθηκόντων τους, να υπερασπίζονται τις θέσεις και το συμφέρον της Ένωσης, με την επιφύλαξη των ευθυνών που αναλαμβάνουν δυνάμει των διατάξεων του Καταστατικού Χάρτη των Ηνωμένων Εθνών.»

Η Ευρωπαϊκή Ένωση, εκπροσωπούμενη από την Επιτροπή, είναι παρατηρητής στον ΟΗΕ όσον αφορά τις αρμοδιότητές της. Είναι μέλος ορισμένων ειδικευμένων οργανισμών όπως ο FAO. Τα κράτη μέλη συμμετέχουν ενεργά τόσο στα κύρια όργανα του ΟΗΕ όσο και στα πολυάριθμα ειδικευμένα όργανα.

Δύο κράτη μέλη της ΕΕ είναι μόνιμα μέλη του Συμβουλίου Ασφαλείας και δύο άλλα είναι αυτή τη στιγμή προσωρινά μέλη. Όλα τα κράτη μέλη της ΕΕ εκπροσωπούνται στη Γενική Συνέλευση. Οκτώ κράτη μέλη συμμετέχουν αυτή τη στιγμή στο Οικονομικό και Κοινωνικό Συμβούλιο.

Όλα τα κράτη μέλη της Ευρωπαϊκής Ένωσης είναι επίσης μέλη των ειδικευμένων οργάνων των Ηνωμένων Εθνών.

2. Η συνεισφορά κάθε κράτους μέλους στον τακτικό προϋπολογισμό του ΟΗΕ δεν κατανέμεται ανά όργανο και ο προϋπολογισμός κατανέμεται μεταξύ των τμημάτων της Γραμματείας σε συνάρτηση με τις αποστολές που τους ανατίθενται.

Ενδεικτικά, το ποσό των συνεισφορών των κρατών μελών της Ευρωπαϊκής Ένωσης το 1997 αντιπροσωπεύει το 35,4 % του τακτικού προϋπολογισμού των Ηνωμένων Εθνών και το 37,9 % του προϋπολογισμού όσον αφορά τις δράσεις για τη διατήρηση της ειρήνης. Επισυνάπτονται για τον αξιότιμο κ. βουλευτή στο παράρτημα τα αριθμητικά αυτά στοιχεία ανά χώρα. Επιπλέον, τα κράτη μέλη της Ένωσης συμμετέχουν, με διαφορετικούς τρόπους, στα διάφορα προγράμματα και υπηρεσίες των Ηνωμένων Εθνών. Τα προαναφερόμενα αριθμητικά στοιχεία δεν αντιπροσωπεύουν μια «συνεργασία μεταξύ της Ένωσης και του ΟΗΕ», αλλά τη συμμετοχή των κρατών μελών της Ευρωπαϊκής Ένωσης στα Ηνωμένα Έθνη.

3. Επιπλέον, η Ευρωπαϊκή Ένωση υπό την ιδιότητά της μπορεί να συμβάλλει, εθελοντικώς, σε δραστηριότητες των Ηνωμένων Εθνών που ανταποκρίνονται στους στόχους της συνθήκης για την Ευρωπαϊκή Ένωση, ιδίως στο πλαίσιο των κοινών δράσεων. Σύμφωνα με τα ανωτέρω, συνεισέφερε παραδείγματος χάρη στο Ειδικό Ταμείο των Ηνωμένων Εθνών για το Ζαΐρ (κοινή δράση της 11ης Νοεμβρίου 1996 για την υποστήριξη της διαδικασίας εκδημοκρατισμού του Ζαΐρ) και στο Ταμείο εθελοντικών συνεισφορών των Ηνωμένων Εθνών για την άρση ναρκοπεδίων (κοινή δράση της 1ης Οκτωβρίου 1996 σχετικά με τις νάρκες κατά προσωπικού, κοινή δράση της 12ης Μαΐου 1995 σχετικά με τις νάρκες κατά προσωπικού και απόφαση της 25ης Μαρτίου 1996 η οποία την συμπληρώνει) ((Απόφαση 96/656/ΚΕΠΠΑ, ΕΕ L 300 της 25.11.1996, σελ. 1, απόφαση 96/588/ΚΕΠΠΑ, ΕΕ L 260 της 12.10.1996, σελ. 1, απόφαση 95/170/ΚΕΠΠΑ ΕΕ L 115 της 22.5.1995, σελ. 1 και απόφαση 96/25/ΚΕΠΠΑ ΕΕ L 87 της 4.4.1996, σελ. 3. )). ΠΑΡΑΡΤΗΜΑ

Ο διετής προϋπολογισμός των Ηνωμένων Εθνών για την περίοδο 1996-1997 ανέρχεται σε 2,6 δισεκατ. δολλάρια. Η συνεισφορά κάθε κράτους μέλους της Ευρωπαϊκής Ένωσης στον προϋπολογισμό του 1997 έχει ως εξής:

>TABLE>